Document ID: 32010D0084

KOMISIJAS LĒMUMS
(2010. gada 9. februāris)
par jauna dokumentācijas iesniegšanas termiņa noteikšanu attiecībā uz dažām vielām, kas jāpārbauda saskaņā ar Eiropas Parlamenta un Padomes Direktīvas 98/8/EK 16. panta 2. punktā minēto 10 gadu darba programmu
(izziņots ar dokumenta numuru C(2010) 764)
(Dokuments attiecas uz EEZ)
(2010/84/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 1998. gada 16. februāra Direktīvu 98/8/EK par biocīdo produktu laišanu tirgū (1) un jo īpaši tās 16. panta 2. punktu,
tā kā:
(1)
Komisijas Regulā (EK) Nr. 1451/2007 (2) noteikts to aktīvo vielu saraksts, kuras jānovērtē to iespējamai iekļaušanai Direktīvas 98/8/EK I, IA vai IB pielikumā.
(2)
Attiecībā uz vairākām minētajā sarakstā iekļautajām vielām/produktu veida kombinācijām vai nu visi dalībnieki ir pārtraukuši dalību pārbaudes programmā, vai arī dalībvalsts, kas novērtēšanā izraudzīta par ziņotāju, nav saņēmusi pilnīgu dokumentāciju laika periodā, kas noteikts Regulas (EK) Nr. 1451/2007 9. pantā un 12. panta 3. punktā.
(3)
Tāpēc, kā arī saskaņā ar Regulas (EK) Nr. 1451/2007 11. panta 2. punktu, 12. panta 1. punktu un 13. panta 5. punktu par to Komisija attiecīgi informējusi dalībvalstis. Minētā informācija elektroniskā veidā publiskota arī 2009. gada 13. janvārī, 2009. gada 11. februārī un 2009. gada 11. martā.
(4)
Trīs mēnešu laikā pēc minētās informācijas publicēšanas elektroniskā veidā vairāki uzņēmumi ir izrādījuši interesi saskaņā ar Regulas (EK) Nr. 1451/2007 12. panta 1. punktu pārņemt dalībnieka statusu saistībā ar attiecīgajām vielām un produktu veidiem.
(5)
Tāpēc saskaņā ar minētās regulas 12. panta 3. punkta otro daļu jānosaka jauns termiņš dokumentācijas iesniegšanai par šīm vielām un produktu veidiem.
(6)
Šajā lēmumā paredzētie pasākumi ir saskaņā ar Biocīdo produktu pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Jaunais termiņš, līdz kuram iesniedzama dokumentācija par pielikumā noteiktajām vielām un produktu veidiem, ir 2011. gada 28. februāris.
2. pants
Šis lēmums ir adresēts dalībvalstīm.
Briselē, 2010. gada 9. februārī

Labels: 1
0
3
6
12
18